
ABSTRACT 


Our society viill face important challenges in the years to come as a result 
of the steady increase of life expectancy. One of the most formidable 
challenges vvill be the delivery of efficient health services to the groving 
number of elderly people. Mild Cognitive Impairments (MCI) and other 
dementias, that cause memory and disorientation problems, might be 
considered one of the major problems of our ageing society. Patients 
suflering from MCI might refrain from freely carrying out their everyday 
activities and, hence, their quality of life might deteriorate. Moreover, 
relatives and caregivers step into patients' lives to looX after them and, 
in consequence, patients see hovv their privacy is diminished. In turn, 
relatives that talte care of patients might see their stress levels increased, 
vvhich also diminish their quality of life. 

Current technology for monitoring patients vvith MCI and other 
dementias focuses on controlling vhere patients are so as to raise alarms 
in simple situations (e.g. vhen patients are at a certain distance from 
home). This limits the leevvay of patients, vho even might prefer not to 
use monitoring technology so as to avoid surveillance. 

VVithin the SIMPATIC project (Catalan acronym for Intelligent 
System for Private and Autonomous Monitoring based on Information 
and Communications Technologies), funded by the RecerCaixa 
programme, vve have designed, developed and tested a system aiming at 
detecting abnormal behaviours, complex alarm situations and vandering. 
This system, vvhich consists of a mobile application and a vveb server, 
analyses patients' locations in real time and raises alarms upon a variety Of 
conditions, informing caregivers vhenever necessary. 

The system comprises a mobile application that runs on the patients 
smartphone. It has been designed to be lightiveight and it can be run on 
lovy-budget smartphones (e.g. the same device that patients might use to 
maRe phone calls or to send instant messages). In this vvay, the system 
does not require specific devices that might stigmatise patients. The 
smartphone sends the location of the patient and other data to a remote 
server. Next, the server analyses this information and, using artificial 
intelligence techniques, it decides vvhether to raise and alarm or not. This 

alarm viill be received in the caregivers or relatives mobile phone. In 
addition, alarms are logged in the system vvebsite. It is vvorth emphasising 
that the location of the patient is only disclosed in case of specific alarms. 

Caregivers are allovved to configure alarms by using a vvebsite 
interface. A variety of alarms can be detected. For instance, zone alarms 
(patients are not at home vvhen they are supposed to, patients are vvalRing 
outside a secure zone) and movement alarms (patients are on a car or a 
train, patients are vvandering, patients are not moving for a period of time, 
etc.). A unique feature of our system is the ability to detect vvandering 
behaviours (i.e. erratic movements), vhich is important since this might 
occur inside zones considered secure (e.g. in a pari). 

VVe have conducted a seven-month pilot test in the area of the city of 
Tarragona (Catalonia, Spain), aiming at validating our softvare. Sixteen 
volunteer patients, mainly vvith GDS degrees 3 and 4, tooX part in the test 
and utilised our technology. Thanhs to these tests, our algorithms have 
been fine-tuned and, currently, the application is vorting accurately in 
a real scenario vvith real users. VVe have had to face several challenges, 
namely loss of coverage, lacle of GPS precision, battery drainage, etc. 
Moreover, ve cheched that alarms vere generated in a precise manner 
and reached the caregivers application. Finally, during the pilot test, vve 
studied the mobility patterns of patients. 

Although our project is mainly technological, it also has a clear human 
and social dimension. Hence, vve have conducted several intervievvs and 
questionnaires vvith caregivers to obtain first hand information about 
their feelings about the SIMPATIC technology. During pilot tests, vye 
vvere in touch vvith patients and caregivers, aiming at controlling every 
aspect of the process. Ht is vvorth mentioning that in several patients it 
vvas the daughter or son, and not the vvife or husband, vvho vvas in charge 
of managing the configuration of the system and receiving alarms in 
their smartphone. This situation has proven to be positive, since it has 
strengthened the relationship betvveen the son or daughter and the patient 
vvho suffers from MCI. 

YVe do not offer solutions to avoid MCI, but it influences positively 
in the life of patients and caregivers. Due to the reduced number of 
volunteers, vve still do not have statistically relevant results, but from the 
pilot test data vve can infer that the majority of volunteers vvere engaged 
and felt comfortable vvith the technology. VVe might conclude that our 
solution pave the vvay for a vvider use of technology and mobile health 
related applications, focusing on the quality of life elderly people. 


INTRODUCCIÓ 


Durant la darrera dècada el sistema universitari i de recerca de Catalunya 
ha crescut de forma clara i sostinguda. Tot i les dificultats econòmiques 
per les que passa el sistema universitari català, els investigadors han fet 
(i continuen fent) un tasca excel-lent que situa Catalunya en la primera 
línia de la recerca internacional. No obstant això, més enllà de comptades 
excepcions de rellevància mundial, la societat no acostuma a percebre la 
tasca dels investigadors com quelcom que afecti la seva vida quotidiana o 
que ho pugui fer en un futur proper. 

Nosaltres, professors del Departament d'Enginyeria Informàtica i 
Matemàtiques de la Universitat Rovira i Virgili, centrem la nostra inves- 
tigació entorn de les Ciències de la Computació i les Telecomunicacions 
tant a nivell teòric com aplicat. Fa ja més de cinc anys, vam iniciar una re- 
cerca aplicada al món de la salut amb l'objectiu de generar tecnologia que 
revertís en un benefici palpable per a la societat. Des del grup de recerca 
Smart Health i, per mitjà del projecte SIMPATIC (acrònim de Sistema 
Intel-ligent de Monitorització Privada i Autònoma basat en les Tecnologi- 
es de la Informació i les Comunicacions), hem desenvolupat tecnologia i 
hem posat la nostra recerca al servei del col-lectiu que està guanyant més 
importància en els darrers anys: la gent gran. 

La piràmide poblacional sestà invertint i la població cada cop enve- 
lleix més. Així, si bé és cert que l'esperança de vida és cada cop més eleva- 
da, no és menys cert que hi ha una part important de la població que és 
fràgil, en el sentit que té altes possibilitats de ser més vulnerable i passar 
per situacions que puguin fer-li perdre capacitats. Alguns experts assenya- 
len que, més que treballar per augmentar l'esperança de vida, convé treba- 
llar per arribar amb salut i capacitats plenes a la darrera etapa de la vida. 

En el projecte SIMPATIC hem estudiat com els dispositius mòbils d'ús 
quotidià poden ajudar-nos a millorar la qualitat de vida de les persones 
amb deteriorament cognitiu lleu (DCL) i la de les persones del seu entorn: 
cuidadors, familiars i amics. Les persones amb deteriorament cognitiu, 
malgrat que en la majoria de casos lleus estan capacitades per dur a terme 
les seves activitats diàries (anar a comprar, passejar el gos, agafar l'autobús, 

etc.), es poden desorientar o fins i tot perdre. Per això, una de les princi- 
pals preocupacions dels familiars i cuidadors dels afectats amb DCL és 
que l'afectat es perdi. 

Un cop s'ha emès un diagnòstic de DCL podem trobar-nos en diver- 
sos escenaris que varien en gran mesura segons el grau de deteriorament i 
segons l'entorn socioeconòmic de l'afectat. Si l'entorn de l'afectat (família, 
amics) decideix incorporar un cuidador o un acompanyant, l'afectat pot 
veure minvada la seva llibertat de moviments i és raonable pensar que en 
estadis inicials del procés de deteriorament no sigui necessari que l'afectat 
sigui acompanyat constantment. En aquest darrer cas, i en els casos en què 
l'afectat s'hagi perdut en el passat, si surt sol pot témer que li pugui tornar 
a passar. 

Per tal de conjugar el dret a la llibertat i independència dels afectats 
amb el desig del seu entorn familiar de vetllar per la seva seguretat, vam 
decidir dissenyar un sistema informàtic que permetés controlar la localit- 
zació les persones afectades i determinar si es trobaven en una zona segu- 
ra. El concepte era senzill, el pacient portaria un telèfon mòbil amb una 
aplicació que enviaria la localització a un sistema de control central que 
analitzaria la localització, captada pel GPS, i detectaria situacions d'emer- 
gència. Amb l'objectiu de donar solució a aquest repte va néixer el projecte 
LOST, dut a terme durant el 2011 i finançat per la Universitat Rovira i 
Virgili, el qual podem considerar l'embrió del projecte SIMPATIC. Amb 
el projecte LOST vam confirmar que un telèfon mòbil d'ús quotidià podia 
dotar les persones amb DCL i el seu entorn d'una eina amb la qual tenir 
cura de que els afectats es trobessin sempre en zones segures, tot preser- 
vant sempre la privadesa de l'afectat i només revelant la seva localització 
en cas que sortís d'una zona "segura" o bé entrés en una zona "perillosa. 
El resultat del projecte LOST fou un prototipus de laboratori funcional. 

Veient la potencialitat del prototipus de laboratori vam ser conscients 
que la nostra proposta havia d'anar més enllà i créixer. El sistema havia de 
ser més ampli i més ambiciós: s'havien de detectar situacions específiques 
com ara que l'afectat pugés a un mitjà de transport, o que no es trobés a 
casa quan se suposa que hi hauria de ser, etc. En aquest sentit, vam pensar 
que el sistema havia de ser el que anomenem un sistema intel-ligent, ca- 
paç d'aprendre del comportament del pacient, de detectar hàbits, patrons i 


1 GPS significa Global Positioning System i és un sistema que permet que un dispositiu sàpiga 
en quina localització es troba (longitud, latitud, altura). 

rutines, o fins i tot ser capaç de detectar que l'afectat caminava de manera 
erràtica sense saber anar a un lloc determinat (el que en anglès es coneix 
com a mandering). També érem conscients dels reptes tècnics que suposa- 
va un projecte com aquest. Si bé el prototipus desenvolupat en el projecte 
LOST funcionava correctament en el laboratori amb els telèfons mòbils de 
desenvolupament (iPhone 4), el nou sistema havia de funcionar en mòbils 
de games més baixes, que són més frequents i que poden adquirir-se sense 
realitzar un important esforç econòmic. Això ens plantejava molts inter- 
rogants com ara si podríem controlar la durada de la bateria o, sobretot, 
si la precisió del GPS d'aquests mòbils seria suficient per complir amb la 
tasca encomanada. 

Per a un ampli segment de la població és habitual tenir un telèfon 
mòbil, utilitzar aplicacions, realitzar configuracions senzilles, etc. Tot i que 
en pocs anys fins i tot les persones d'edat avançada seran usuàries natives 
de les tecnologies mòbils, la realitat és que, ara mateix, bona part de la 
gent gran no nés usuària. Així, doncs, vam considerar necessari testejar la 
nostra solució no només al laboratori, sinó també amb usuaris afectats en 
el seu entorn habitual real. Amb això volíem respondre a preguntes com: 
Funcionaria la tecnologia2 I, el més important, jseria útil als afectats i els 
cuidadors: Serviria per millorar la seva qualitat de vida2 

Així fou com vam decidir demanar un ajut de la convocatòria 
RecerCaixa per aconseguir els fons necessaris per a desenvolupar el nostre 
projecte en totes les seves dimensions. Gràcies al finançament del programa 
RecerCaixa hem pogut desenvolupar el sistema, pensar a fons en les seves 
possibilitats, intercanviar coneixement amb altres investigadors d'aquí 
i d'arreu, i hem pogut treballar amb afectats i cuidadors que han estat 
usuaris de la tecnologia desenvolupada en el projecte durant una prova 
pilot que hem realitzat en diversos municipis del Camp de Tarragona i les 
Terres de l'Ebre. 

Latenció a les persones amb demència és un dels processos clínics 
integrats prioritzats pel Pla de salut de Catalunya 2011-2015. El Pla de 
salut planteja nous enfocaments en la gestió clínica d'aquests processos de 
manera que, mantenint-se l'equitat, es faci èmfasi en l'efectivitat, l'eficièn- 
cia i la visió col-laborativa, integral i integrada de l'atenció a les persones. 

El projecte SIMPATIC 


La nostra societat tendeix a envellir-se. En consequència, el nombre de malalties 
relacionades amb l'edat creix. En concret, diverses formes de demència com l'Alzheimer 
són frequents entre la població d'edat avançada. Aquestes malalties afecten a la llibertat, 
mobilitat i autoestima de les persones, les quals solen requerir la supervisió d'un familiar o 
cuidador. Una altra tendència important la trobem en l'ús dels telèfons mòbils que s'han 
generalitzat i s'han convertit en dispositius econòmics d'ús quotidià amb capacitats de 
càlcul, comunicació i auto-localització sense precedents. 


Seria altament desitjable disposar d'un sistema que permetés monitoritzar la ubicació de 
persones amb diversos graus de demència. Així, si una persona es desorienta o es perd 
podria ser localitzada de forma ràpida i es minimitzarien els riscos per a la seva salut. 


En el projecte SIMPATIC volem utilitzar l'ampli desplegament de la tecnologia de 
comunicacions mòbil i desenvolupar un nou sistema intel-ligent de monitorització 
autònoma de la ubicació de persones amb discapacitats cognitives lleus tot garantint la 
seva privadesa. El sistema que es vol desenvolupar respondrà de forma autònoma (sense la 
intervenció de l'usuari) i inteLligent (aprenent, adaptant-se a lusuari, i detectant 
comportament anòmals) a possibles situacions d'alarma com ara: l'usuari es troba a prop 
d'una zona perillosa (carreteres, penya-segats,...), l'usuari ha caigut, no es mou i no 
presenta reactivitat, realitza un moviment erràtic, etc. 


O smarthealth research group - Universitat Rovira i Virgili 


Figura 1. Pàgina 1veb del projecte SIMPATIC (projecte-simpatic.cat) 


Cal tenir en compte que el factor principal associat al deteriorament 
cognitiu és l'edat. A Catalunya l'any 2012 hi havia 1.304.399 persones de 65 
anys o més. Les projeccions de població ens indiquen que en els propers 
anys augmentarà l'envelliment de la població, especialment la franja de 
persones més grans de 80 anys, fet que previsiblement comportarà un aug- 
ment de la prevalença del deteriorament cognitiu. Per aquest motiu, pren 
especial importància disposar d'eines que permetin millorar la qualitat de 
vida d'aquestes persones grans i dels seus familiars. 

En aquest llibre que teniu a les mans hi trobareu una síntesi del que 
ha estat la nostra recerca durant els dos anys i mig que ha durat el pro- 
jecte SIMPATIC. Hem escrit el llibre per a un públic ampli, no només de 
l'àmbit de l'enginyeria sinó també per a professionals de l'àmbit mèdic i de 
les ciències socials. Durant el projecte hem pogut treballar amb persones 
de perfils molt diversos i gràcies a elles el projecte SIMPATIC ha tingut la 
dimensió multidisciplinar que li calia. 

El llibre està dividit en dues parts. En la primera fem referència amb 
un llenguatge entenedor als aspectes de funcionalitat del sistema desenvo- 
lupat, així com també a la seva implementació a nivell tècnic. En la segona, 
tractem els valors recollits durant els mesos que vam dur a terme la prova 
pilot del sistema amb les persones afectades i llurs cuidadors. Finalment 
trobareu un recull de les publicacions generades per nosaltres durant els 
dos anys de projecte. 

Des d'aquí volem agrair el suport del programa RecerCaixa i de l'Obra 
Social de La Caixa, i de la Universitat Rovira i Virgili. També volem ex- 
pressar el nostre agraiment més sincer a tots els voluntaris (afectat i fami- 
liars) sense els quals la prova pilot del projecte SIMPATIC no hagués estat 
possible. 

Finalment, agraim als investigadors Frederic Borràs Budesca, Edgar 
Batista de Frutos, Mar Araujo Pangua, Patrícia Escuté Trilla i Maria Tau- 
lats Vidal la seva contribució a fer realitat aquesta publicació. 


Dr. Antoni Martínez-Ballesté i Dr. Agustí Solanas 
Investigadors principals del projecte SIMPATIC 

EL SISTEMA SIMPATIC 


En aquesta primera part del llibre expliquem la vessant tecnològica del 
projecte SIMPATIC. És a dir, fem referència al disseny i implementació 
d'un sistema informàtic que compleix unes funcionalitats que també reco- 
llim en aquest apartat. 


Elements bàsics i funcionalitats del sistema 


En el sistema hi intervé el pacient (la persona afectada amb DCL i que 
porta el telèfon mòbil), i la persona o persones que tenen cura del pacient 
(la parella, els fills o altres familiars, professionals de l'atenció geriàtrica, 
etc.) i que anomenem cuidadors. 

El pacient, que porta un telèfon mòbil amb l'apli SIMPATIC, farà les 
seves activitats habituals i s'anirà movent al llarg del dia per un seguit de 
zones habituals: els voltants de casa seva, el parc del costat de casa, arribarà 
fins el supermercat, etc. Durant el transcurs d'aquestes activitats poden 
produir-se situacions que activin alarmes. 

El cuidador és la persona que rebrà, principalment per mitjà de la 
seva aplicació mòbil, les alarmes que el sistema pugui generar. El cuidador 
també és responsable de configurar el sistema: definir alarmes, definir les 
zones habituals per on es mou el pacient, etc. Aquesta configuració es fa 
per mitjà d'una pàgina vveb. 

Perquè tot això funcioni, el sistema SIMPATIC monitoritza la localit- 
zació del telèfon mòbil que porta el pacient. Cada cert temps (per exemple, 
cada tres minuts), el telèfon mòbil utilitza el seu GPS per obtenir la loca- 
lització i l'envia a un servidor que es troba a Internet. El servidor fa una 
anàlisi de la localització del mòbil del pacient i, d'acord amb determinades 
regles, detecta si existeix una situació d'alarma. Aquesta alarma queda en- 
registrada al sistema i, acte seguit, la persona que té el pacient a càrrec rep 
una notificació al seu telèfon mòbil. 

La Figura 2 mostra un esquema del sistema SIMPATIC. 


alarmes 
é CUIDADORS 


registre d'alarmes 


q— 
configuració 


/ PACIENT 


Figura 2. Esquema de l'arquitectura del sistema SIMPATIC. 


Laplicació mòbil del pacient 


L'aplicació mòbil no requereix la seva intervenció activa. L'aplicació sexe- 
cuta amagada, de manera que no interfereix en les altres accions que pugui 
fer el pacient amb el mòbil (per exemple, trucar o enviar un missatge). El 
pacient només ha de tenir present de portar el mòbil a sobre sempre que 
surti de casa. Addicionalment, el pacient pot obrir l'aplicació tocant la ico- 


na corresponent, i prémer un botó de trucada d'emergència que avisarà al 
cuidador associat (Figura 3). 

Figura 3. Imatge de l'aplicació que sexecuta al mòbil del pacient. 
En la part inferior, sobserva el botó de fer la trucada demergència. 

Laplicació mòbil del cuidador 


L'aplicació mòbil del cuidador té tres funcionalitats bàsiques. La primera 
delles és avisar si el sistema ha generat una alarma. En aquest cas, encara 
que l'aplicació al mòbil del cuidador estigui amagada, es mostra un avís 
a la pantalla i la corresponent icona a la zona de notificacions del mòbil. 

La segona funcionalitat és la de visualitzar un llistat de les alarmes que 
s'han anat generant (Figura 4). Tocant una alarma concreta sobté infor- 
mació de la localització on s'ha produit. 

Finalment, i en cas d'emergència, el cuidador pot demanar al sistema 
de forma explícita quina és la localització actual del pacient, per mitjà de 
la funcionalitat de cerca urgent. 


Vanit SIMPATIC 


Figura 4. Imatge de l'aplicació que sexecuta al mòbil del cuidador, amb la llista 
de les darreres alarmes rebudes. A l'extrem superior dret de la interfície, es pot 
observar la icona que activa la funcionalitat de cerca urgent. 


Situacions d'alarma 


El sistema SIMPATIC genera una diversitat d'alarmes, que podem classi- 
ficar en cinc tipus: alarmes de dispositiu del pacient, alarmes de localit- 
zació, alarmes de manca de moviment, alarmes de velocitat i alarmes de 
mandering. 


e — En les alarmes de dispositiu es tracten dues situacions: quan el 
telèfon mòbil del pacient està per sota d'un nivell determinat de 

bateria i quan s'ha perdut el contacte amb el telèfon mòbil. En el 
primer cas, és essencial avisar el cuidador si el telèfon del pacient 
té un baix nivell de bateria i, en aquest sentit, fóra convenient 
carregar-la. En el segon cas, quan el sistema fa estona que no rep 
cap senyal del telèfon mòbil, també s'avisa al cuidador. 


e — Les alarmes de localització estan relacionades amb les zones se- 
gures que el cuidador pot definir per mitjà de la pàgina vveb i el 
procés de configuració. Se suposa que el pacient es mourà habi- 
tualment per aquestes zones segures. Si el pacient ha sortit d'una 
d'aquestes zones, el cuidador rebrà un avís. Per exemple, es pot 
generar una alarma de localització si el pacient ha sortit del seu 
barri. 


e — Les alarmes de manca de moviment s'activen quan el mòbil del 
pacient (i en principi el propi pacient) no s'ha mogut en un pe- 
ríode de temps determinat en una franja horària determinada. 
Per exemple, podria saltar una alarma si entre les 21 i les 7 el 
mòbil no ha canviat de localització en un període de 30 minuts. 
En relació a aquestes alarmes, es té en compte si el pacient és o 
no a casa seva (veurem que el sistema permet assenyalar en quina 
localització hi ha la llar del pacient). 


e — Les alarmes de velocitat tenen per objectiu avisar si el pacient 
ha agafat algun mitjà de transport. El sistema permet estimar la 
velocitat a què es mou el pacient i, si escau, generar una alarma. 
El sistema permet inclús diferenciar si es tracta de transport urbà 
o interurbà. 


e — Finalment hi ha les alarmes de 1vandering, en les quals es detecta 
si el pacient porta una estona en situació de moures sense un 
objectiu clar. Per a detectar aquestes situacions es fa un estudi del 
patró de moviment, del qual en parlem més endavant. 


Aquestes alarmes es poden activar i si és el cas configurar, tant durant 
el procés de registre al sistema com més endavant, i en qualsevol moment 
per mitjà de la vveb. 

Registre de pacients i configuració 


Com hem introduit anteriorment, els usuaris de SIMPATIC es donen d'al- 
ta per mitjà d'una vveb de registre i configuració (vegeu Figura 5). L'habi- 
tual és que el cuidador realitzi aquesta operació, i no pas el pacient. En re- 
gistrar-se es demana informació com ara el correu electrònic (que serveix 
per identificar l'usuari cuidador), el número de telèfon mòbil del cuidador 
i el del pacient. També es demana la creació d'una contrasenya, que farà 
servir el cuidador per autentificar el seu accés al sistema en futures ocasi- 
ons. El procés de registre també sol-licita informació addicional, com ara 
quin és l'idioma que utilitza habitualment el pacient i paràmetres sobre la 
seva salut. 

En un futur desenvolupament i gràcies a la proliferació de sensors es- 
pecífics, el sistema SIMPATIC podria detectar situacions urgents, com ara 
caigudes o aturades cardíaques. En aquests casos, en què s'avisaria auto- 
màticament als serveis demergències, la informació sobre el pacient sen- 
viaria automàticament per optimitzar el seu rescat i assistència. Aquesta 
funcionalitat prové d'un suggeriment que vam recollir de l'Associació de 
Familiars d'Alzheimer de Tarragona" en el decurs de la Primera Jornada 
sobre Malalties Neurodegeneratives organitzada a Tarragona el desembre 
de 2013. 

En el procés de registre ja es poden activar i configurar les alarmes i es 
poden definir zones segures. Per a definir aquestes zones segures, s'utilitza 
una senzilla eina de dibuix de polígons sobre un mapa. Sobre aquest mapa 
també es defineix on és la zona 'casa' on viu el pacient, podent-la canviar 
a posteriori sempre que sigui necessari. Per exemple, no és estrany que els 
pacients acostumin a passar el cap de setmana en una població que no és 
l'habitual. 


2 chttp://vvvv.afatarragona.org.es/x. 


19 


Antoni Martínez-Ballesté, Agustí Solanas (coords.) 


SIMPATIC 


Registra't 8 


Crea mpte 


40 Tarragona 
SE 


a qf 
As per manca de moviment 


Grupsangini: AB 


Idioma: Cataà E) 


Malalties: 


Avís per velocitat 
Osenseavs — Transporturbà —Transportinterurbà 


Avís per bateria baixa 
Osenseavs /JAvisar 


Fotografia del pacient: 
lo s'ha triat cap fitxer 


Figura 5. VVeb de registre i configuració del sistema SIMPATIC. 


Un cop l'usuari cuidador ja s'ha registrat, el sistema envia un codi 
de comprovació al correu electrònic especificat en el procés de registre. 
Quan l'apli s'ha instal-lat al mòbil del pacient o del cuidador, i sexecuta per 
primer cop, es demana el correu electrònic associat a l'usuari i el codi de 
comprovació corresponent. D'aquesta manera es garanteix que s'ha passat 
per un procés previ de registre, així com es fa efectiva la vinculació del 
mòbil del pacient i el mòbil del cuidador amb el sistema SIMPATIC. 


Patrons de moviment 


Els pacients usuaris del sistema solen realitzar activitats similars de forma 
frequent i habitual. Per exemple, es lleven, esmorzen, surten a caminar 
pel Passeig Marítim, tornen a casa, van a comprar, tornen a casa, etc. El 
sistema SIMPATIC facilita l'estudi de patrons de moviment dels seus pa- 
cients. Com més dies porti el pacient utilitzant el sistema, més se'n podrà 
aprendre del seu comportament pel que fa a moviments i localitzacions. 

Així doncs, per mitjà de la intel-ligència artificial, és possible detectar 
patrons de moviment que no són habituals en el pacient. Detectar-los per- 
met generar una alarma si es detecta que el pacient està tenint comporta- 
ments no habituals, però a més permet als professionals poder constatar 
levolució del DCL del pacient. 

Lestudi minuciós de diferents aspectes del patró de moviment, permet 
detectar el que es coneix com a mvandering, és a dir, el moviment erràtic. 
Un exemple d'aquesta situació seria el d'un pacient que, tot i estar dins una 
zona considerada segura i habitual (per exemple el Passeig Marítim), co- 
mença a anar amunt i avall de forma erràtica intentant saber per on sortir. 

La Figura 6 mostra una ruta d'exemple sense vandering, on es veu que 
durant la ruta no hi ha hagut comportaments erràtics. Per contra, la Figu- 
ra 7 mostra una ruta on hi ha un comportament erràtic d'uns 30 minuts 
de durada. 


Figura 7. Ruta amb una situació de vvandering. 

La detecció acurada d'aquests moviments erràtics és complexa, depèn 
de diferents paràmetres, i pot donar falsos positius en algun cas. L'anàlisi 
amb profunditat d'aquest tema obre línies de recerca interessants, però 
sescapa de l'abast d'aquest llibre. 


Altres aspectes tècnics 


La recerca dins l'àmbit de l'Enginyeria Informàtica es pot aplicar a multi- 
tud d'escenaris. Els articles científics i les presentacions a congressos so- 
len tractar de models, arquitectures, algorismes, etc. ben fonamentats des 
d'un punt de vista teòric. Moltes de les propostes de l'anomenada literatura 
científica, presenten una anàlisi del funcionament de la solució proposa- 
da, algunes mostren la implementació d'una maqueta o demostrador, etc. 
Tanmateix, passar de l'article científic a la realitat o, dit d'una altra forma, 
"del laboratori al carrer", implica una sèrie de factors que poc imaginem en 
la fase de disseny o fins i tot en la fase d'implementació del demostrador. 
En aquest projecte vam tenir l'ocasió de portar la tecnologia a les persones, 
al carrer, per mitjà d'una prova pilot. 

Una de les voluntats del SIMPATIC ha estat que l'apli funcionés sense 
problema en telèfons mòbils de baix cost. En el primer desenvolupament 
al laboratori vam utilitzar un telèfon mòbil d'altes prestacions, de manera 
que el demostrador funcionava perfectament gràcies a l'eficiència del ma- 
quinari i l'alta precisió del GPS. Tanmateix, aquests dispositius tenen un 
preu considerable i possiblement no estan a l'abast dels usuaris de SIMPA- 
TIC. Per tant, en un primer pas vam seleccionar els cinc telèfons mòbils 
més econòmics del mercat i vam anar polint el programari per tal que 
funcionés correctament en aquests dispositius. 

Durant aquest procés vam implementar ajustos en l'enviament de 
missatges amb lobjectiu d'estalviar la bateria. També vam tenir cura d'ac- 
tivar el GPS de forma coherent amb la situació: per exemple, si el mòbil 
no es mou perquè l'acceleròmetre: del dispositiu no s'activa, no té sentit 
buscar la localització, perquè sentén que el dispositiu no s'ha mogut. És 
a dir, si el dispositiu no es mou, no s'activa el GPS però sí senvia l'última 
localització). Addicionalment vam optimitzar el sistema davant eventuals 


3 L'acceleròmetre és un component que, ens els telèfons i dispositius mòbils, es pot utilitzar 
per detectar si el dispositiu es mou i com es mou. 

pèrdues de connectivitat, vam implementar un filtrat de localitzacions per 
a aquelles que presentessin problemes de precisió del GPS, etc. 

Lexecució de l'apli havia de ser del tot robusta: havia d'estar funcio- 
nant durant mesos en el telèfon mòbil de baixes prestacions. De fet, l'apli 
es va provar en diferents escenaris: ciutats, pobles, casc antic de la ciutat 
de Tarragona, i fins i tot per senders de muntanya. Un cop l'apli i el sistema 
van superar aquesta fase d'implementació, en la qual vam implicar investi- 
gadors i estudiants del grup de recerca, vam passar a la fase de prova amb 
pacients reals. 

Un altre dels aspectes que cal considerar és el relacionat amb la cober- 
tura per part de l'operadora. Si bé és cert que en ciutat hi ha cobertura de 
dades per part de totes les operadores, això no és així en poblacions petites 
ni en zones de muntanya. Així doncs, malgrat que és possible realitzar tru- 
cades d'emergència en una zona on no hi ha cobertura de l'operadora del 
pacient, enviar dades fent servir una xarxa de telecomunicacions que no 
sigui la pròpia és, ara per ara, un escenari allunyat de ser possible. 

CUIDADORS I PACIENTS 


La prova pilot del SIMPATIC es va dur a terme durant els darrers sis me- 
sos del projecte. En aquest apartat descrivim els resultats obtinguts per 
mitjà de la prova, fent atenció tant al pacient com a la figura del cuidador 
o cuidadora. De fet, érem plenament conscients que el projecte no té no- 
més una vessant tecnològica sinó també humana i social. Per tant, el que 
es pretenia amb la prova pilot era, més enllà de comprovar el bon funcio- 
nament de la tecnologia sobre el terreny, esbrinar si és una bona eina per 
persones que pateixen un deteriorament cognitiu lleu. 

És a dir, preteníem esbrinar quines són les principals problemàtiques 
que poden sorgir en la utilització de l'eina, així com els avantatges i/o in- 
convenients d'utilitzar-la. També preteníem conèixer fins a quin punt un 
sistema com SIMPATIC pot afavorir aquest perfil de pacients i ajudar-los 
a millorar la seva qualitat de vida i la dels seus cuidadors. En concret, els 
objectius de la prova pilot van ser: 

e o Familiaritzar persones amb DCL amb l'aplicació de mòbil SIM- 

PATIC. A priori, pensem que els pacients no estan acostumats 
a utilitzar mòbils amb pantalla tàctil, es pretenia, doncs, ense- 
nyar-los com funcionen tant el mòbil com l'aplicació vveb SIM- 
PATIC. 


e — Avaluar si leina SIMPATIC ajuda a millorar les condicions de 
vida, tant del pacient amb un DCL com al cuidador. Per assolir 
aquest objectiu vam fer ús de questionaris i entrevistes. 

e — Identificar els problemes de l'aplicació des d'un punt de vista psi- 
cosocial, valorant els principals inconvenients de l'aplicació mò- 
bil i els problemes que van anar sorgint al llarg de la prova pilot. 
Aquests aspectes també es van tractar per mitja d'entrevistes. 

Les persones amb DCL i els seus cuidadors 


Més enllà de minvar capacitats cognitives i de memòria, ser diagnosticat 
de DCL afecta l'estat d'ànim de la persona afectada, de la mateixa manera 
que l'afectaria el diagnòstic de qualsevol altra afectació greu. El diagnòstic 
de DCL pot generar dos tipus de reaccions: rebre-ho amb optimisme o 
amb pessimisme". La persona optimista pensarà que encara hi ha la possi- 
bilitat que la seva situació no empitjori, mentre que la pessimista pensarà 
que, probablement, es tracta del començament d'una malaltia d'Alzhei- 
mer o una altra demència greu. En qualsevol cas, cal convèncer-se que en 
aquest primer moment es gaudeix encara de facultats quasi plenes. Cal 
seguir endavant, gaudir de la vida i intentar no fer dels problemes de me- 
mòria la preocupació central de l'existència, ja que l'ansietat que conse- 
gientment es genera sol fer que la memòria empitjori. 

Segons els experts és molt important mantenir un estil de vida actiu 
i saludable i complir el seguiment clínic que el metge recomani per valo- 
rar la progressió del trastorn. Els afectats i les afectades amb DCL hauri- 
en d'incorporar a la seva rutina, entre altres elements, activitats que els 
mantinguin socialment actius i no aillats (participar en programes de vo- 
luntariat, anar a reunions d'amics, sortir a comprar, anar al cinema, etc.). 
També és altament recomanable fer exercici físic. Aquests elements estan 
directament relacionats amb la potencialitat i utilitat de l'eina SIMPATIC: 
si el pacient tem sortir pel que pugui passar, no podrà realitzar rutines 
a l'exterior de casa seva, o de la residència, i possiblement vagi cap a un 
aillament i vida sedentària. 

Per tal de delimitar el perfil de pacients per participar a la prova pilot, 
ens vam guiar per l'escala GDS". En aquesta escala hi ha set estadis, essent 
1 el més lleu i 7 el més greu: 

e o GDS-1, Absència d'alteració cognitiva 

e o GDS-2, Disminució cognitiva molt lleu 

e — GDS-3, Dèficit cognitiu lleu 

e — GDS-4, Dèficit cognitiu moderat 

e o GDS-5, Dèficit cognitiu moderat-greu 


4 Bases per a l'atenció comunitària a les persones amb demència (2014) Generalitat de Cata- 
lunya. ehttp://vyy20.gencat.cat/docs/canalsalut/Home9620Canal9620Salut/Professionals/ 
Temes de salut/Ambit sociosanitari/documents/arxius/at comunitaria demencia.pdf-. 


5 Global Deterioration Scale, en català escala de deteriorament global. 

e — GDS-6, Dèficit cognitiu greu 

e o GDS-7, Dèficit cognitiu molt greu 

Per a la prova pilot ens vam centrar bàsicament en pacients amb GDS- 
3i GDS-4. 

Els pacients que es troben en el tercer estadi presenten un dèficit cog- 
nitiu lleu: dèficit en tasques ocupacionals i socials complexes, i que ge- 
neralment són observades per amics i familiars. Aquests individus s'han 
pogut perdre en algun lloc no conegut, tenen dificultats per recordar pa- 
raules i noms, obliden la ubicació i tenen escassa capacitat per recordar a 
persones noves que han conegut fa poc. Utilitzen el model de negació com 
a mecanisme de defensa o el desconeixement dels defectes. Els símptomes 
poden acompanyar-se d'ansietat lleu moderada. 

El quart estadi, el dèficit cognitiu moderat, és considerat com la ma- 
laltia de l'Alzheimer lleu: sobserven dèficits en tasques complexes com el 
control d'aspectes econòmics o planificació de diferents activitats. Aquests 
dèficits es poden manifestar en l'oblit de fets quotidians o recents, el dèficit 
en el record de la seva història personal, la dificultat de concentració evi- 
dent, el reconeixement de cares i persones familiars, capacitat de viatjar a 
lloc coneguts, entre d'altres. El mecanisme de negació també predomina 
en aquests pacients. 

Pel que fa als cuidadors s'ha demostrat en diversos estudis" que alguns 
d'aquests pateixen estrès i pressió davant les demandes i necessitats dels 
pacients, ja que són dependents en quasi tots els aspectes de la seva vida 
diària: cuinar, conduir, o simplement agafar un autobús. Tenir cura de les 
necessitats d'aquestes persones sembla una tasca senzilla, però el fet d'ha- 
ver d'organitzar la vida d'una persona amb aquestes afectacions comporta 
una gran pressió psicològica. 

Hi ha dos tipus de cuidador: (1) aquell familiar o persona molt prope- 
ra al pacient que l'ha de cuidar pel fet de viure amb ell o per sentir-se amb 
aquest deure (ho fa sense cap tipus de remuneració i de forma completa- 
ment altruista) i (2) el professional que ofereix un servei a una persona 
que té algun tipus de dependència. En multitud de casos coexisteixen les 
dues figures de cuidador. 


6 Calidad de vida de los cuidadores familiares: Evaluación mediante un cuestionario, Tesi 
doctoral Inmaculada Úbeda Bonet, Universitat de Barcelona, 2009. chttp://hdl.handle. 
net/10803/20815. 

La literatura de l'àmbit indica que les tasques d'un cuidador solen ser 
esgotadores, ja que el depenent pot necessitar l'ajuda del cuidador a qual- 
sevol hora del dia. A més de tot això, com més gran és la dependència, més 
gran és la implicació del cuidador en la vida d'aquest, i per tant correla- 
ciona demència amb el grau d'implicació. El conjunt de patologies que es 
poden donar al llarg del temps en el cuidador s'ha anomenat Síndrome del 
cuidador, i poden provocar fins i tot manifestacions físiques i psíquiques, 
com dolors cervicals o insomni, irritabilitat, alteracions socials, aillament, 
etc. Són moltes les persones que, a més de dedicar-se a la seva vida pro- 
fessional i familiar, socupen d'algun familiar proper que és depenent. Grà- 
cies a les tecnologies de sanitat electrònica (en anglès, electronic health o 
e-health) i sanitat mòbil (en anglès, mobile health o m-health), si aquests 
cuidadors no estan amb la persona depenent en un moment específic po- 
der fer un seguiment, tenir informació don està o saber si hi ha algun 
problema. Per tant, tecnologies com les del projecte SIMPATIC podrien 
contribuir a pal-liar el Síndrome del Cuidador. 


Mostra de pacients 


Els centres d'atenció primària de salut juguen un rol predominant en la 
detecció precoç i, en el seguiment a llarg termini, les unitats especialit- 
zades tenen un paper important en les fases de diagnòstic i de seguiment 
especialitzat. Per tant, per a seleccionar pacients voluntaris es va fer difu- 
sió del projecte en diferents centres d'atenció primària. Addicionalment, 
i entenent que també són àmbits on hi ha persones afectades amb DCL, 
vam fer difusió en residències, casals d'avis i associacions de gent gran. 

Per fer un estudi acurat i estadísticament significatiu s'hauria hagut 
de dissenyar una mostra. Tanmateix, no va ser senzill arribar a un gran 
nombre de persones afectades que complissin els requisits per participar 
en la prova, i que a més els cuidadors de les quals volguessin implicar-se 
en l'estudi. Durant el període de captació de voluntaris vam contactar amb 
una trentena de persones interessades d'entre les quals en vam escollir set- 
ze. En consequència, les dades que podem extreure de la prova pilot s'han 
d'entendre com a pròpies i específiques de les persones que voluntària- 
ment van participar a la prova. 

La Taula 1 resumeix les principals característiques d'aquestes perso- 
nes participants en la prova pilot. 

masculí 2 poble masculí 30 
82 femení 2 ciutat femení 44 
3 masculí 3 poble femení 43 
5 masculí 3 poble femení 73 
78 femení B) ciutat femení 41 
83 masculí 3 ciutat femení 42 
74 femení 3 poble femení 44 
62 masculí 8 ciutat femení 54 
82 masculí 3 ciutat femení 44 
83 femení 4 ciutat femení 48 
89 masculí 4 ciutat femení 55 
85 femení 4 poble masculí 42 
83 femení 4 ciutat femení 52 
83 masculí 4 ciutat masculí 50 
88 masculí 4 poble femení 48 
73 masculí 5 poble masculí 43 


Taula 1. Resum de les característiques dels pacients que van participar a la prova pilot. 


Les persones que viuen a ciutat, aproximadament la meitat dels volun- 
taris, són residents a Tarragona, la resta, en viles i pobles de la província 
de Tarragona i les Terres de l'Ebre. La seva mitjana d'edat és de 79,5 anys. 
El 62,596 són homes i el 37,596 restant són dones. Pel que fa al GDS, tenim 
un 4496 amb GDS-3 i un 3896 amb GDS-4. Els pacients amb GDS-2 (dos 
pacients) i GDS-5 (un pacient) els vam acceptar pel seu gran interès per 
provar i valorar la nostra tecnologia. 

Pel que fa als cuidadors, hem de dir que el 10096 són cuidadores, la 
meitat eren les cònjuges i l'altra meitat filles. Tot i que en el disseny del 
sistema el cuidador és la persona que directament té cura del pacient, en 
la prova pilot ser cuidador no ha implicat ser el responsable de portar 
l'apli de cuidador: en un 8796 dels casos no ha estat la cònjuge qui ha por- 

tat l'apli, sinó la filla (5696), el fill (1990), el gendre (696) o la nora (690). 
Aquesta evidència fa palesa l'esquerda digital existent entre la generació de 
les persones que tenen cura del pacient i la generació de les persones que 
han portat l'apli de cuidador al seu mòbil. Clarament, en els propers anys 
les persones cuidadores que puguin utilitzar sistemes com SIMPATIC no 
haurien de tenir problema en ser també qui porten l'apli. 


Els pacients i SIMPATIC 


Per conèixer l'efecte que va suposar SIMPATIC entre els participants a la 
prova pilot vam dur a terme una sèrie d'entrevistes per a respondre quies- 
tionaris. Es van fer entrevistes a l'inici i al final de la prova pilot. A conti- 
nuació es mostra el questionari social que es va fer als pacients a l'inici de 
la prova pilot: 


QUESTIONARI SOCIAL (PACIENT) 


e Quines són les activitats que realitza diàriament: (Exemples: anar a 
comprar el pa, sortir a passejar pel parc...) 

e El cap de setmana realitza algunes activitats diferents (canvi d'ubi- 
cació)2 

e Té per costum desplaçar-se en transport públic2 Per quines zones2 

e Si realitza activitats ho fa sol o acompanyat/da2 (D'algun familiar, 
amics, parella...) 


e Considera que se sentirà més segur/a i autònom/a portant aquest 
dispositiu2 

e Creu que amb el mòbil podrà reprendre activitats i interessos que 
havia deixat de fer per port (a desorientar-se, perdres, fer-se mal, 
etc.) 


Entre els resultats de les entrevistes als pacients ressaltem que molts 
dells acostumaven a realitzar activitats rutinàries (anar a comprar, anar al 
bar del poble, anar a l'hort) no sense que les persones cuidadores estigues- 
sin al cas o poguessin arribar a estar preocupades. En general, els pacients 
no solien agafar el transport públic. Vam detectar que les persones amb 
GSD-4 anaven gairebé sempre acompanyades en les seves sortides. 

La majoria dels pacients aprenien després de dues o tres explicacions 
breus el funcionament de l'aplicació i el de la trucada demergència. Els 
pacients que ja tenien mòbil (en general un mòbil amb teclat i de poques 
prestacions) no els va costar entendre temes com la càrrega de la bateria o 
la trucada d'emergència. Si no tenien mòbil se Is ho va explicar i ho van en- 
tendre. Això va ser més complex amb el pacient amb GDS-5, però sembla- 
va el més motivat a confiar en la tecnologia per poder anar més tranquil. 

En general, tots els pacients van dir que amb el mòbil se sentirien més 
segurs. 

En relació a la implicació del pacient durant la prova pilot vam ela- 
borat quatre perfils. Per ubicar a cada pacient vam utilitzar informació i 
dades que sextreuen de l'aplicació vveb del SIMPATIC, i que ens donaven 
a entendre quin ús s'havia fet realment del mòbil. Complementàriament, 
parlar amb els cuidadors també ens va ajudar a ubicar els pacients al grau 
d'implicació corresponent. A continuació descrivim aquests perfils i mos- 
trem el nombre de participants que sengloben en cadascun dells: 


e — Grau d'implicació baix. Els pacients no porten gairebé mai el mò- 
bil a sobre quan surten de casa i gairebé cada dia se ls ha hagut 
de trucar perquè tenien el mòbil o l'aplicació apagats. El mòbil no 
envia bones localitzacions durant dies seguits perquè els pacients 
no el treuen del domicili. (2 pacients.) 


e — Grau d'implicació regular. Els pacients porten el mòbil a sobre 
quan surten de casa amb poca frequència i se'ls truca per recor- 
dar-los que el prenguin de casa, no ho fan per iniciativa pròpia. 
Normalment el mòbil no envia bones localitzacions perquè els 
pacients no el treuen sovint del domicili. (3 pacients.) 


e — Grau d'implicació bo. Els pacients normalment porten el mòbil a 
sobre quan surten de casa i quan se'ls apaga o es tanca l'aplicació, 
els cuidadors no l'encenen. El mòbil pot enviar males localitza- 
cions durant uns dies, però al final els pacients sempre l'acaben 
traient de casa. (7 pacients.) 


e — Grau d'implicació molt bo. Els pacients sempre porten el mòbil a 
sobre quan surten de casa i gairebé mai se'ls ha hagut de trucar 
perquè tenien el mòbil o l'aplicació apagats. El mòbil quasi mai 
envia males localitzacions perquè sempre el treuen de casa. (4 
pacients.) 

És important remarcar que, amb les dades de la mostra, no es va ob- 
servar cap relació significativa entre el grau de GDS o l'edat del pacienti el 
seu grau d'implicació amb leina. 

Un cop acabada la prova pilot, es va entrevistar als pacients per res- 
pondre el segúent questionari: 


QUESTIONARI FINAL PROVA PILOT (PACIENTS) 


e Què li ha semblat portar el mòbil durant aquest temps2 Qualifiqui 
de l'1 al 4, on 1 seria molt incòmode o 4 molt còmode. 


e Considera que és una bona eina per estar més segur/a2 Qualifiqui de 
P1 al 4, on 1 es gens segur i 4 molt segur. 


e  Elfet que els seus familiars sabessin on és en qualsevol moment, l'ha 
fet sentir controlat i/o incòmode: Qualifiqui de l'1 al 4, on 1 es gens 
incòmode i 4 molt. 


e Hautilitzat mai la trucada d'emergència2 Ho ha sabut fer2 


e Li han hagut de recordar constantment que agafés el mòbil en sortir 
de casa2 Qualifiqui d'1 a 4. 

e Ha tingut dificultats per no oblidar-se del mòbil2 Qualifiqui de l'1 al 
4, on l és mai i 4 és sempre. 


e Li agradaria seguir portant un mòbil amb aquesta aplicació: 


Sobre els resultats de la formulació del questionari, ressaltem el se- 


guent: 


Sobre la comoditat de portar el mòbil, un 8596 s'hi van sentir cò- 
modes o molt còmodes. 

Sobre si consideren si és una bona eina per sentir-se més segurs, 
un 7596 van considerar que sí. 

Sobre si els ha fet sentir incòmodes o controlats el fet que els seus 
familiars poguessin saber en tot moment on eren, aproximada- 
ment la meitat no s'hi van sentir. 

Sobre si han utilitzat la trucada demergència, un 7596 no la va 
efectuar mai. 

Sobre si li han hagut de recordar constantment que agafés el mò- 
bil a un 6296 se li va haver de recordar alguna/es vegades i un 
3196 mai. 

e — Sobre si ha tingut dificultats per no oblidar-se del mòbil, un 3196 
no en va tenir mai, i un 3196 sempre. 


e — Un 5096 dels pacients va dir que li agradaria seguir portant un 
dispositiu mòbil amb les funcionalitats de SIMPATIC. 


Pel que fa la relació dels resultats en funció del grau d'implicació ob- 
servat, hem de dir que no vam observar tendències, llevat de la darrera 
pregunta. Tots els pacients tret d'un, dels que van mostrar un grau d'im- 
plicació baix o regular, van dir que no voldrien seguir portant un mòbil i 
la apli SIMPATIC. 

En canvi, el cas del pacient amb GDS 5 ens va semblar molt curiós. 
Aquest pacient realitzava tots els dies la mateixa ruta, exacta. A més, en 
aquest cas vam constatar que la nostra tecnologia va millorar substancial. 
ment la qualitat de vida de la família i també del propi pacient. Aquest ens 
va afirmar que se sentia més segur si els seus familiars sabien on estava. És 
més, també cal dir que va mostrar interès en continuar utilitzant l'aplicació 
de mòbil SIMPATIC un cop finalitzada la prova pilot. 

També, una pacient ens comentava a la primera entrevista que no sor- 
tia de casa per por a perdre's o que li passés alguna cosa. Quan va comen- 
çar a utilitzar l'aplicació se sentia més segura i ja va començar a sortir de 
casa un altre cop. No ho feia molt sovint, però va recuperar aquesta rutina 
que havia deixat de fer. 


Els cuidadors i SIMPATIC 


De la mateixa manera que amb els pacients, vam passar dos questionaris 
en entrevistes als cuidadors, a l'inici i un cop acabada la prova pilot. El pri- 
mer va servir per poder fer un perfil del cuidador i poder identificar si se- 
ria aquest qui portaria al mòbil l'apli de cuidador. La realitat és que en tan 
sols dos casos fou la cònjuge qui portava l'apli de cuidador. Les persones 
cuidadores dels pacients participants a la prova tenien el segient perfil: 


e o Un 6396 afirmaven no tenir quasi mai temps lliure. 


e — Un 6996 afirmaven haver de tenir paciència o molta paciència en 
la cura del pacient. 


e Un 8896 mai o gairebé mai es van plantejar contractar una tercera 
persona per tenir cura del pacient. 


e — Un 7696 manifestava poc suport d'altres familiars o d'entitats. 

El fet que, en general, el sistema SIMPATIC es gestioni per familiars 
propers (per exemple, els fills), però no pels cuidadors reals, va facilitar 
que el cuidador sentís que té més suport per part d'aquests altres familiars. 

Donades les característiques del projecte, al voltant de la tecnologia i 
l'apli, ens vam centrar doncs en la persona que portava l'apli i no tant en 
el cuidador. Com en el cas dels pacients, es van definir perfils per al grau 
d'implicació dels cuidadors que han portat l'eina. Per saber el compromís 
amb l'eina SIMPATIC per part del cuidador vam analitzar si llegien i es- 
borraven les alarmes que rebien a l'aplicació de mòbil, si engegaven el telè- 
fon del pacient (en cas que s'hagués quedat sense bateria), si el carregaven 
i si engegaven l'aplicació del mòbil en cas que s'hagués apagat. 

En concret, aquests foren els perfils i el nombre de cuidadors de ca- 
dascun: 


e — Grau d'implicació baix. El mòbil no envia bones localitzacions 
durant dies seguits perquè els pacients no el treuen del domicili 
(els cuidadors no recorden als pacients d'agafar el mòbil en sor- 
tir de casa). Els cuidadors no esborren mai les alarmes (sempre 
s'acumulen 50 alarmes o més a l'historial) i no mostren una im- 
plicació i seguiment amb leina. (3 cuidadores.) 


e — Grau d'implicació regular. Normalment el mòbil no envia bones 
localitzacions perquè els pacients no el treuen sovint del domicili 
(els cuidadors no recorden als pacients d'agafar el mòbil en sortir 
de casa). Els cuidadors gairebé mai esborren les alarmes (es solen 
acumular més de 50 a l'historial) i el grau d'implicació i segui- 
ment amb l'eina és baix. (4 cuidadores.) 

e — Grau d'implicació bo. El mòbil pot enviar males localitzacions du- 
rant uns dies, però al final els pacients sempre l'acaben traient de 
casa (els cuidadors recorden amb frequència als pacients d'agafar 
el mòbil en sortir de casa). Els cuidadors quasi sempre esborren 
les alarmes (se n'acumulen poques) i mostren un grau mig-alt 
d'implicació i seguiment amb l'eina. (4 cuidadores.) 

e — Grau d'implicació molt bo. El mòbil quasi mai envia males localit- 
zacions perquè sempre el treuen de casa (els cuidadors recorden 
constantment als pacients d'agafar el mòbil en sortir de casa). Els 
cuidadors esborren les alarmes i mostren un grau alt d'implicació 
i seguiment amb leina. (5 cuidadores.) 

Vam veure que aproximadament hi havia tants cuidadors amb un grau 
d'implicació baix i regular com amb un grau d'implicació bo o molt bo. 

Finalment, farem referència al questionari per a les entrevistes de fi- 
nalització de prova pilot. Va ser el segúent: 


QUESTIONARI FINAL PROVA PILOT (CUIDADOR/A) 


e Qualifiqui de l'1 al 4 la seva experiència amb l'aplicació al telèfon 
mòbil, on 1 és negativa (l'aplicació es penja molt, ha hagut de con- 
tactar sovint amb l'equip de SIMPATIC) i 4 és positiva (no ha tingut 
cap problema). 


e Qualifiqui de l'1 al 4 la seva experiència amb la pàgina meb, on 1 
seria molt incòmoda i 4 molt còmoda. 


e Qualifiqui de l'1 al 4 si ha hagut de recordar-li sovint al pacient de 
portar el mòbil a sobre, on 1 vol dir mai i 4 cada dia. 

e Qualifiqui de l'1 al 4 si l'aplicació ha servit perquè vostè es quedi més 
tranquil/a cada vegada que el/la pacient sortia de casa, on 1 seria que 
ha servit de ben poc, i 4 que ha estat molt útil. 

e Qualifiqui de P1 al 4 si l'aplicació SIMPATIC podria millorar la seva 
qualitat de vida com a cuidador/a, on 1 significa que tot seguiria 
igual i 4 que milloraria radicalment. 

e Indiqui de P1 al 4 el seu grau d'experiència amb mòbils i aplis, on 1 
indica molt poca experiència (només per trucar) i 4 molta experi- 
ència (utilitza moltes aplicacions i es capaç d'instal-lar-les i actualit- 
zar-les). 


Entre els resultats, destaquem: 


e — Un 9496 van afirmar que l'experiència amb SIMPATIC ha estat 
positiva o molt positiva. 


e Un 9496 van afirmar que l'experiència amb la pàgina vveb ha estat 
còmoda o molt còmoda. 


e o Un 7596 dels pacients van haver d'anar recordant al pacient que 
havien d'utilitzar l'aplicació i portar el mòbil. 


e — Un 6296 s'ha sentit més tranquil o tranquil-la quan el pacient ha 
sortit de casa. Un 3890 no ha variat aquesta sensació. 

e — Un 8890 va respondre que SIMPATIC podria millorar la seva 
qualitat de vida. 


e — Un 8896 va dir que té un elevat grau d'experiència en els mòbils 

iles aplis. 

Vam observar, per mitjà de l'enquesta i de les entrevistes, és que un 
escenari favorable seria que la persona cuidadora (per exemple, cònjuge) 
fos també la persona que, avesada a utilitzar els mòbils avançats i les vvebs, 
estigués plenament capacitatada i disposada a assumir el rol de portar 
l'apli i tenir cura, via vveb, del funcionament del sistema. Tanmateix, se'ns 
Va fer palès que gràcies al SIMPATIC la persona que gestionava el sistema 
i portava l'apli s'havia implicat més en l'atenció al pacient, de manera que, 
com dèiem abans, senfortien vincles entre persones de la família i es pre- 
nia consciència de la feina que realment fan els cuidadors "reals". 

CONCLUSIONS 


Des del punt de vista tecnològic, per mitjà de la validació en la prova pilot 
hem demostrat que el sistema SIMPATIC és totalment factible i robust. 
Ara bé, cal considerar que l'èxit depèn, majoritàriament, de que el pacient 
porti el mòbil a sobre i de que el cuidador estigui atent a la gestió del sis- 
tema i a la recepció d'avisos. Entenem que encara avui dia això pot ser un 
petit problema i per solventar-lo és essencial la complicitat de la persona 
cuidadora. També hem vist que no és habitual que qui gestioni el sistema 
sigui la persona que conviu amb el pacient, cosa que hauria estat desitjable 
en l'escenari de la prova pilot. Tanmateix, és previsible que en els propers 
anys, quan la generació d'edat més avançada del país ja sigui nativa digital, 
estarà més acostumada a portar el mòbil, a utilitzar-lo i a confiar-hi. 

Hem vist per mitjà de la prova pilot que la utilització del SIMPATIC 
ha generat canvis en els hàbits i les rutines dels usuaris participants a la 
prova pilot: recordar endur-se un mòbil quan surten de casa, el primer 
contacte amb pantalles tàctils, saber quan cal carregar-lo, aprendre a fer 
una trucada demergència, bloquejar-lo i un seguit d'accions que aparent- 
ment i per les noves generacions semblen òbvies i intuitives, però que per 
les persones grans poden suposar una preocupació 0, si més no, un canvi. 

Socialment, l'eina SIMPATIC també afavoreix a l'individu i el cuida- 
dor ja que aquesta eina evita que es desvinculin del seu entorn social. És a 
dir, tot i que aquestes persones han deixat de realitzar determinades activi- 
tats de la seva vida quotidiana, per questions físiques o per l'edat, SIMPA- 
TIC els pot permetre continuar realitzant algunes activitats que feien i que 
havien deixat a causa del deteriorament cognitiu lleu, com anar a passejar, 
a comprar, anar a la llar del jubilat, etc. 

Addicionalment SIMPATIC ha permès als cuidadors fer un segui- 
ment de les rutes que realitzen diàriament. No per mantenir un control 
exhaustiu sinó per a poder veure si s'han pogut desorientar, o bé quedar-se 
a un lloc concret. 

Hem vist que el sistema és útil en les diferents dimensions que ens 
havíem plantejat: la tecnològica i la social. Un ús generalitzat d'aquesta 
tecnologia és prometedor, no només pel que suposa a pacients, familiars i 
cuidadors, sinó pels futurs reptes cap a on pot anar el projecte. Per exem- 

ple, una detecció més acurada de les situacions de 1vandering, un apre- 
nentatge no només a nivell particular de cada pacient sinó d'un grup de 
pacients d'un determinat perfil, etc. Fins i tot ens podríem plantejar utilit- 
zar l'eina per a detectar que una persona en principi sense deteriorament 
cognitiu que utilitzi SIMPATIC té possibilitats de poder desenvolupar en 
un futur una DCL. 

Universitat Rovira i Virgili 


En el projecte SIMPATIC s'ha estudiat com els 
dispositius mòbils d'ús quotidià poden ajudar-nos 
a millorar la qualitat de vida de les persones amb 
deteriorament cognitiu lleu i la de les persones del seu 
entorn: cuidadors, familiars, amics, professionals de 
l'àmbit mèdic i de les ciències socials. En la primera 
part d'aquest llibre es fa referència als aspectes de 
funcionalitat del sistema desenvolupat en el projecte 
i la seva implementació. En la segona es tracten els 
valors recollits durant els mesos en què es va dur a 
terme la prova pilot del sistema. 

